Diari Oficial de la Generalitat Valenciana


Sumari del DOGV 9774, del 25-01-2024 (2024/353)

INSTRUCCIÓ de 10 de gener de 2024, de la Direcció General de Transports i Logística, per a l'aplicació del preu per hora d'espera en les tarifes interurbanes del taxi.
-----------------------------------------------------------------------------------------------------------------------------------------------------------------------

### Dades del document

Número de DOGV
:   9774

Data del DOGV
:   25-01-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/353


Data del document
:   10-01-2024

Organisme emissor
:   Conselleria de Medi Ambient, Aigua, Infraestructures i Territori

Tipus de document
:   Instrucció

Anàlisi jurídica

 Descriptors 

:   * Conselleria de Medi Ambient, Aigua, Infraestructures i Territori
    * taxi

INSTRUCCIÓ de 10 de gener de 2024, de la Direcció General de Transports i Logística, per a l'aplicació del preu per hora d'espera en les tarifes interurbanes del taxi. [2024/353]  
L'Ordre 9/2017, de 17 d'octubre, de la Conselleria d'Habitatge, Obres Públiques i Vertebració del Territori, per la qual es fixen les tarifes dels servicis interurbans de transport públic discrecional de persones en automòbils de turisme en la Comunitat Valenciana, va establir les tarifes màximes aplicables a les autoritzacions de transport tipus VT (taxi), que d'acord amb l'article 18 de la Llei 13/2017, de 8 de novembre, del taxi de la Comunitat Valenciana, tenen aplicació entre municipis i àrees de prestació conjunta per a servicis de taxi prestats generalment amb origen en el municipi o àrea en el qual tinguen atorgada l'autorització de transport i destí fora d'este.  
Mitjançant Resolució de la Conselleria de Medi Ambient, Aigua, Infraestructures i Territori, s'han aprovat les noves quanties de les tarifes dels servicis interurbans de transport públic discrecional de persones en automòbils de turisme en la Comunitat Valenciana, sobre la base del que es disposa en la Llei de 8/2022, de 29 de desembre, de mesures fiscals, de gestió administrativa i financera, i d'organització de la Generalitat per la qual es va modificar la Llei 13/2017, de 8 de novembre, de la Generalitat, del taxi de la Comunitat Valenciana, introduint la possibilitat que quan la modificació de les quanties de les tarifes tinga per objecte mantindre l'equilibri econòmic de la prestació, en virtut del que es disposa en la Llei 2/2015, de 30 de març, de desindexació de l'economia espanyola, i no s'alteren els components de les tarifes, estes podran ser aprovades mitjançant resolució de la persona titular de la Conselleria competent en matèria de transport.  
En la Resolució de la Conselleria no s'han detallat les fraccions del preu per hora d'espera per a la tarifa ordinària i per a l'especial. Sí s'ha modificat el preu per hora d'espera en totes dues tarifes que passa a ser de 16,74 € per a la tarifa ordinària i de 19,00 € per a la tarifa especial. Per tant, a fi d'esclarir l'aplicació de les tarifes interurbanes i, malgrat que el seu càlcul és senzill, han d'expressar-se les quantitats exactes que hauran d'aplicar-se per fraccions de 15 minuts, en totes dues tarifes, ja que d'una altra manera podria entendre's que continuen vigents les que establix l'Ordre 9/2017.  
Sobre la base de les competències que té atribuïdes esta Direcció General per aplicació de la disposició final primera de l'Ordre 9/2017, per a l'aplicació i execució d'esta, i d'acord amb l'article 12 del Decret 147/2023, de 5 de setembre, del Consell, d'aprovació del Reglament orgànic i funcional de la Conselleria de Medi Ambient, Aigua, Infraestructures i Territori, es dicta la següent instrucció:  
  
  
Primer. Objecte  
Determinar el càlcul exacte de les quanties de les fraccions per hora d'espera en la tarifa ordinària i en la tarifa especial de les tarifes màximes interurbanes del taxi en la Comunitat Valenciana.  
  
Segon. Determinació de les quanties  
Quanties de les tarifes:  
Tarifa ordinària  
Baixada de bandera: 1,65 €  
Preu per km. recorregut: 1,34 €  
Preu per hora d'espera: 16,74 €  
Es computarà per fraccions de 15 minuts, a raó de 4,18 € cada fracció.  
  
Tarifa especial  
Baixada de bandera: 2,25 €  
Preu per km. recorregut: 1,55 €  
Preu per hora d'espera: 19,00 €  
Es computarà per fraccions de 15 minuts, a raó de 4,75 € cada fracció.  
  
València, 10 de gener de 2024.- El director general de Transports i Logística: Manuel Rios Pérez.